תוצרת הארץ (אלבום)

תוצרת הארץ הוא אלבום האולפן ה-23 של הזמר אריק איינשטיין, בשיתוף עם המוזיקאי שם-טוב לוי. האלבום יצא לאור בשנת 1985. באותה השנה הפיקה הטלוויזיה החינוכית תוכנית רוויו הכוללת את רוב שירי האלבום. בתוכנית זו השתתפו איינשטיין, לוי, חלק מצוות הנגנים ומוני מושונוב.

זהו שיתוף הפעולה השלישי של איינשטיין ושם-טוב לוי, לאחר ששיתפו פעולה באלבומים "ילדים" ו"פסק זמן". האלבום מורכב ברובו משירים שכתב נתן אלתרמן, רובם בלחנים של לוי. שני לחנים לא נכתבו במיוחד עבור האלבום, והם גרסאות הכיסוי של איינשטיין לשירים "באר בשדה" ו"אליפלט". השיר "מאחורי השער" הולחן קודם על ידי אבנר קנר, ואיינשטיין שר את הלחן הזה באלבום "ארץ ישראל הישנה והטובה חלק ג'".
בין השירים הבולטים באלבום: "תוצרת הארץ", "משקפיים ורודות", "אליפלט" ו"אהבה חופשית".

אלבום זה הופק על ידי דליה און פריזנד.

רצועות באלבום

משתתפים
אריק איינשטיין: שירה
שם טוב לוי: פסנתר, חליל, קולות, הפקה מוזיקלית
משה לוי: סינטיסייזר, אקורדיון
מאיר ישראל: תופים
גיל דור: גיטרות
מיכה מיכאלי: גיטרה בס
ירוסלב יעקובוביץ': סקסופון טנור
פטר ורטהיימר: סקסופון אלט, קלרינט
איתמר ארגוב: חצוצרה
יוסי רוזנברג: טרומבון
מוני מושונוב: קולות רקע
מיכאל תפוח: מפיק
עודד פנחסי: מפיק

אלבומי 1985
אלבומי אריק איינשטיין
אלבומי חברת CBS
אלבומים בעברית